REPUBLIKA SRBIJA

NARODNA SKUPŠTINA

Odbor za obrazovanje, nauku,

tehnološki razvoj i informatičko društvo

14 Broj: 06-2/463-21

26. novembar 2021. godine

B e o g r a d

ZAPISNIK

13. SEDNICE ODBORA ZA OBRAZOVANjE, NAUKU,

TEHNOLOŠKI RAZVOJ I INFORMATIČKO DRUŠTVO

ODRŽANE 10. NOVEMBRA 2021. GODINE

Sednica je počela u 9,00 časova.

Sednici je predsedavao prof. dr Marko Atlagić, zamenik predsednika Odbora.

Sednici su prisustvovali članovi Odbora: Miloš Banđur, Milica Dačić, Nevena Đurić, Nataša Jovanović, dr Mihailo Jokić, Bratislav Jugović, Dunja Simonović Bratić, Milijana Sakić, Goran Spasojević, Ljubiša Stojmirović i Samira Ćosović.

Sednici je prisustvovao Đorđe Kosanić (zamenik Živote Starčevića), zamenik člana Odbora.

Sednici nisu prisustvovali članovi Odbora: Nandor Kiš, Vladica Maričić, Sofija Maksimović i Života Starčević, niti njihovi zamenici.

Sednici nije prisustvovao prof. dr Jahja Fehratović, zamenik člana Odbora.

Sednici su prisustvovali predstavnici Ministarstva prosvete, nauke i tehnološkog razvoja: Branko Ružić, prvi potpredsednik Vlade i ministar prosvete, nauke i tehnološkog razvoja i dr Aleksandar Jović, pomoćnik ministra za međunarodnu saradnju i evropske integracije.

 Pre početka sednice, minutom ćutanja je odata pošta preminulom prof.dr Muameru Zukorliću, predsedniku Odbora za obrazovanje, nauku, tehnološki razvoj i informatičko društvo,.

 Na predlog predsednika Odbora je, jednoglasno (13 glasova - ZA), usvojio sledeći dnevni red:

D n e v n i r e d:

1. Razmatranje Izveštaja delegacije Republike Srbije o okončanim pregovorima za zaključivanje Sporazuma između Republike Srbije i Evropske unije o učešću Republike Srbije u programu Erazmus+ - programu Evropske unije za obrazovanje, obuke, mlade i sport, radi davanja saglasnosti za privremenu primenu Sporazuma do njegovog stupanja na snagu, koji je podnela Vlada (broj 337-1887/21, od 29. oktobra 2021. godine);
2. Razmatranje Izveštaja delegacije Republike Srbije o okončanim pregovorima za zaključivanje Sporazuma između Republike Srbije i Evropske unije o učešću Republike Srbije u programu Evropske unije Horizont Evropa – Okvirnom programu za istraživanje i inovacije, radi davanja saglasnosti za privremenu primenu Sporazuma do njegovog stupanja na snagu, koji je podnela Vlada (broj 337-1888/21, od 29. oktobra 2021. godine).

Prva tačka dnevnog reda**:** **Razmatranje Izveštaja delegacije Republike Srbije o okončanim pregovorima za zaključivanje Sporazuma između Republike Srbije i Evropske unije o učešću Republike Srbije u programu Erazmus+ - programu Evropske unije za obrazovanje, obuke, mlade i sport, radi davanja saglasnosti za privremenu primenu Sporazuma do njegovog stupanja na snagu**

Branko Ružić, ministar prosvete, nauke i tehnološkog razvoja, je u vezi okončanih pregovora sa EU i u vezi Izveštaja istakao da je program Erazmus+ dragocen i veoma značaj sa aspekta mladihn naročito po pitanju mobilnosti učenika i studenata. Potrebno je da se omogući privremena primena sporazuma, pre ratifikacije koja podrazumeva određenu proceduru i vreme. Imajući u vidu činjenicu da EU nije obezbedila sredstva u svom budžetu za prethodnu godinu, ovi pregovori su se odužili i potrajali i tokom ove godine. Davanje saglasnosti Odbora je, po mišljenju ministra Ružića, tehničko pitanje, ali bez saglasnosti nadležnog Odbora nije moguće ostvariti privremenu primenu ovog sporazuma.

Po ovoj tački dnevnog reda nije bilo prijavljenih za diskusiju, te je Odbor jnjednoglasno (13 glasova - ZA)daosaglasnost Vladi Republike Srbije za privremenu primenu Sporazuma između Republike Srbije i Evropske unije o učešću Republike Srbije u programu Erazmus+ - programu Evropske unije za obrazovanje, obuke, mlade i sport, do njegovog stupanja na snagu i doneo je sledeću

O D L U K U

1. Daje se saglasnost Vladi Republike Srbije za privremenu primenu Sporazuma između Republike Srbije i Evropske unije o učešću Republike Srbije u programu Erazmus+ - programu Evropske unije za obrazovanje, obuke, mlade i sport, do njegovog stupanja na snagu.
2. Ovu odluku dostaviti Vladi Republike Srbije, na dalju nadležnost.
3. Ovu odluku dostaviti predsedniku Narodne skupštine, radi informisanja.

Druga tačka dnevnog reda: **Razmatranje Izveštaja delegacije Republike Srbije o okončanim pregovorima za zaključivanje Sporazuma između Republike Srbije i Evropske unije o učešću Republike Srbije u programu Evropske unije Horizont Evropa – Okvirnom programu za istraživanje i inovacije, radi davanja saglasnosti za privremenu primenu Sporazuma do njegovog stupanja na snagu.**

Uvodne napomene povodom ove tačke dnevnog reda je izneo Branko Ružić, ministar prosvete, nauke i tehnološkog razvoja i upoznao je članove Odbora da kroz program Erazmus+ Republici Srbiji se daje mogućnost da pristupi budžetu EU i omogući dalji razvoj nauke i naučnog rada, tako da ovaj program u stvari predstavlja „odvraćajuću“ politiku odliva mozgova iz Srbije i omogućuje naučnim radnicima za rad bolje materijalne uslove.

U diskusiji je učestvovao dr Mihajlo Jokić, koji je pozdravio primenu programa Erazmus+ i istakao da je potrebno mladim ljudima omogućiti što više kontakata u inostranstvu, kao i mogućnost usavršavanja u inostranstvu. Mladim ljudima je potrebno omogućiti da izađu iz zemlje i da u inostranstvu sagledaju i uporede rad i uslove za rad, pa da se tek tada odrede da li će ostati ili će se vratiti.

Nakon završene diskusije, Odbor je jednoglasno (13 glasova – ZA), dao saglasnost Vladi Republike Srbije za privremenu primenu Sporazuma između Republike Srbije i Evropske unije o učešću Republike Srbije u programu Evropske unije Horizont Evropa – Okvirnom programu za istraživanje i inovacije, do njegovog stupanja na snagu i doneo sledeću

O D L U K U

1. Daje se saglasnost Vladi Republike Srbije za privremenu primenu Sporazuma između Republike Srbije i Evropske unije o učešću Republike Srbije u programu Evropske unije Horizont Evropa – Okvirnom programu za istraživanje i inovacije, do njegovog stupanja na snagu.
2. Ovu odluku dostaviti Vladi Republike Srbije, na dalju nadležnost.
3. Ovu odluku dostaviti predsedniku Narodne skupštine, radi informisanja.

 Sednica je završena u 9,15 časova.

 Sednica je tonski snimana.

 SEKRETAR ZAMENIK

 PREDSEDNIKA ODBORA

 prof. dr Marko Atlagić